સામે આવેલા ફોટોમાં 6.1 ઇંચની એલસીડી ડિસ્પ્લેવાળો આઇફોન સિંગલ રિઅર કેમેરાવાળો દેખાય છે. આ બધા ફોટોગ્રાફ્સની સાથે અન્ય એક ફોટો સામે આવ્યો છે જેમાં ફોનની બોડીને મેચિંગ સિમ ટ્રે દેખાય છે. આ સિમ ટ્રે બે સિમ સ્લોટ ધરાવે છે. અર્થાત્ ઓછી કિંમતવાળા આઇફોનમાં એપલ ડ્યુઅલ સિમ સ્લોટ આપી શકે છે. એક્સપર્ટ્સ અનુસાર, 6.1 ઇંચની એલસીડી ડિસ્પ્લેવાળા સિંગલ સિમ આઇફોનની કિંમત 40થી 46 હજાર વચ્ચે હોઇ શકે છે. જ્યારે 6.1 ઇંચની એલસીડી ડિસ્પ્લેવાળા ડ્યુઅલ સિમ આઇફોનની કિંમત 46થી 54 હજારની વચ્ચે હોઇ શકે છે. આ ઓછી કિંમતવાળા આઇફોન ચીન અને ભારત માટે હોઇ શકે છે.